CELEX: 62021TN0493
Language: ro
Date: 2021-08-06 00:00:00
Title: Cauza T-493/21: Acțiune introdusă la 6 august 2021 – Equinoccio-Compañía de Comercio Exterior/Comisia

8.11.2021   
            
            
               RO
            
            
               Jurnalul Oficial al Uniunii Europene
            
            
               C 452/43
            
         
      Acțiune introdusă la 6 august 2021 – Equinoccio-Compañía de Comercio Exterior/Comisia
      (Cauza T-493/21)
      (2021/C 452/54)
      Limba de procedură: engleza
      
         Părțile
      
      
         Reclamantă: Equinoccio-Compañía de Comercio Exterior, SL (Madrid, Spania) (reprezentanți: R. Sciaudone și D. Luff, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea contrasemnării de către Delegația Uniunii Europene la Ankara a lichidării garanției financiare (denumit în continuare „actul atacat”) invocată de Ministerul Științelor, Industriei și Tehnologiei din Turcia – Direcția Generală „Uniunea Europeană și Afaceri Externe” – Direcția programe financiare ale Uniunii Europene;
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă cinci motive.
      
                  1.
               
               
                  Primul motiv întemeiat pe încălcarea obligației de diligență, de imparțialitate, a principiului egalității armelor și a articolului 78 din Regulamentul financiar (1).
                  
                              —
                           
                           
                              Prin acest motiv, reclamanta susține că Comisia nu a controlat decizia de lichidare a garanției luată de autoritățile turce. Astfel, Comisia a solicitat autorităților turce să verifice ele însele decizia. Acest comportament contravine, potrivit reclamantei, și articolului 78 din Regulamentul financiar amintit și articolului 82 din Regulamentul delegat (UE) nr. 1268/2012 (2). Potrivit acestor dispoziții, ordonatorul de credite al Uniunii trebuie să verifice personal documentele.
                           
                        
            
                  2.
               
               
                  Al doilea motiv întemeiat pe încălcarea obligației de motivare.
                  
                              —
                           
                           
                              Reclamanta susține că actul atacat nu i-a furnizat suficiente informații pentru a-i permite să verifice dacă actul în cauză era fondat sau era afectat de un viciu, ceea ce i-ar putea permite să îi conteste legalitatea în fața instanței Uniunii și, pe de altă parte, ar permite aceleiași instanțe să îi controleze legalitatea.
                           
                        
            
                  3.
               
               
                  Al treilea motiv întemeiat pe încălcarea dreptului de a fi ascultat.
                  
                              —
                           
                           
                              Reclamanta susține că nu a participat la procedura administrativă pe care Comisia a desfășurat-o pentru a decide dacă să dea sau nu instrucțiuni delegației Uniunii la Ankara să contrasemneze lichidarea garanției.
                           
                        
            
                  4.
               
               
                  Al patrulea motiv întemeiat pe încălcarea principiului proporționalității.
                  
                              —
                           
                           
                              Reclamanta susține că, în speță, Comisia a încălcat principiul proporționalității prin faptul că nu a pus în balanță cererea autorității contractante și sumele datorate reclamantei.
                           
                        
            
                  5.
               
               
                  Al cincilea motiv întemeiat pe pretinsa eroare vădită de apreciere a condițiilor de lichidare a garanției.
                  
                              —
                           
                           
                              Potrivit reclamantei, actul atacat este afectat de o eroare vădită de apreciere a condițiilor de lichidare a garanției, toate legate de o pretinsă încălcare a contractului de achiziții de servicii.
                           
                        
            
         (1)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) Nr. 1605/2002 al Consiliului (JO 2012, L 298, p.1).
      
         (2)  Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (JO 2012, L 362, p.1).